Diari Oficial de la Generalitat Valenciana


Sumari del DOGV 6775, del 16-05-2012 (2012/4612)

Resolució de 16 d'abril de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Gasoducte de Transport Secundari denominat «Marina Alta», les seues addendes I i II CBREDE 2005/68/03 i CBREDE 2009/27/03 en el terme municipal de Gata de Gorgos, a la província d'Alacant. (Expedient d'expropiació forçosa JUEXPR/2011/3).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6775

Data del DOGV
:   16-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4612


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució de 16 d'abril de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Gasoducte de Transport Secundari denominat «Marina Alta», les seues addendes I i II CBREDE 2005/68/03 i CBREDE 2009/27/03 en el terme municipal de Gata de Gorgos, a la província d'Alacant. (Expedient d'expropiació forçosa JUEXPR/2011/3). [2012/4612]  
  
En data 20 de desembre de 2010, la Direcció General d'Energia de la Conselleria d'Infraestructures i Transport va dictar una resolució per la qual es va autoritzar Endesa Gas Transportista, SL, va declarar, en concret, la utilitat pública i va aprovar el projecte d'execució del Gasoducte de Transport Secundari denominat «Marina Alta», les seues addendes I i II CBREDE 2005/68/03 i CBREDE 2009/27/03 als termes municipals de Dénia, El Verger, Ondara, Pedreguer, Gata de Gorgos i Xàbia, a la província d'Alacant.   
Esta declaració d'utilitat pública d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
Mitjançant una resolució de 16 de setembre de 2011, del Servici Territorial d'Energia d'Alacant es va convocar l'alçament d'actes prèvies a l'ocupació en el municipi de Gata de Gorgos, encara que esta convocatòria va ser suspesa com a conseqüència del que disposa l'article 57.1 del Reglament d'Expropiació Forçosa, de 26 d'abril de 1957.   
  
En virtut d'això el cap del Servici Territorial d'Energia d'Alacant, en compliment del que disposa l'esmentat article 52 de la Llei d'Expropiació Forçosa i 57.1 del seu Reglament, ha resolt convocar als titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si procedira, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportaran els documents acreditatius de la seua titularitat i l'últim rebut de la contribució, es podran acompanyar dels seus perits i un notari, si ho estimen oportú, amb els gastos a costa seua.  
L'alçament d'actes tindrà lloc els dies 18, 19, 20 i 21 de juny de 2012 a l'Ajuntament de Gata de Gorgos.  
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'ajuntament assenyalat i en l'annex.  
  
S'indica que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú d'acord amb la Llei 4/1999, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
En l'expedient expropiatori Endesa Gas Transportista, SL, assumirà la condició de beneficiària.  
  
Alacant, 16 d'abril de 2012. El cap del Servici Territorial d'Energia: Rafael Muñoz Gómez.  
  
  
  
Relació concreta i individualitzada de béns i drets afectats del projecte: Gasoducte de Transport Secundari Marina Alta Fase I a la província d'Alacant  
  
  
  
Abreviatures utilitzades: Serv. m.l.=Servitud metres lineals; Serv. m²= Servitud metres quadrats; O.T. m² = Ocupació temporal metres quadrats;   
Exp. m² = Expropiació metres quadrats; PO = Posició  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
Relación concreta e individualizada de bienes y derechos afectados del proyecto: Gasoducto de Transporte Secundario Marina Alta Fase Fase I en la provincia de Alicante  
  
  
  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados;   
Exp. m² = Expropiación metros cuadrados; PO = Posición